Scotland Yard: - Maddie kan fortsatt være i live
I to år har britisk politi gransket den portugisiske etterforskningen av forsvinningen til tre år gamle Madeleine McCann. De mener det finnes informasjon i den avsluttede etterforskningen som kan oppklare forsvinningsmysteriet og lede til at Maddie blir funnet - i live. - Man trenger bare å se på kidnappingssaken fra Cleveland i Ohio og andre saker som er avdekket i Europa. Selvfølgelig er det en mulighet for at hun fortsatt er i live. - Men hovedpoenget, det er det samme om hun lever eller er død, er å etterforske saken og finne ut hva som har skjedd, sier lederen Hamish Cambell for drapsavsnittet i Scotland Yard til Daily Mail. Maddie har vært forsvant sporløst fra familiens ferieleilighet i Praia da Luz i mai 2007. Portugisisk politi har gjennomført en omfattende etterforskning av forsvinningen, men aldri fått et gjennombrudd i saken.Britisk politi har siden 2011 gransket etterforskningen til portugiserne, og fredag ble det kjent at de har gjort en rekke funn. Blant annet har de satt opp en liste med omtrent 20 «interessante» personer som bør undersøkes nærmere. Blant disse personene skal det også være britiske statsborgere. - Det er mange «interessante» personer. Det er personer som bør bli undersøkt skikkelig, eventuelt bare for å bli sjekket ut av saken, sier Campbell. Portugisiske myndigheter la etterforskningen på hylla i 2008, og sier at det ikke er mulig å gjenåpne etterforskningen uten at det foreligger nye bevis i saken. Men Scotland Yard presser på for å få i gang en ny etterforskning, der de er med på laget. De mener det vil dukke opp nye bevis i saken dersom de punktene de peker på blir gransket nærmere.- Det er to store hinder med tanke på en felles etterforskning: Penger til å finansiere dette i Portugal og tap av ansikt for portugiserne dersom de sier ja til en slik avtale, sier en kilde til Daily Mail. Samtidig skal det foregå diskusjoner om Scotland Yard skal sette i gang en etterforskning alene. De har ikke jurisdiksjon i Portugal, men de har lov til å etterforske og eventuelt straffe britiske personer som knyttes til Maddie-forsvinningen. Foreldrene Kate and Gerry McCann de siste årene blitt regelmessig informert om funnene de britiske etterforskerne har gjort i sin gjennomgang av saken. - De har vært oppmuntret siden gjennomgangen startet og er nå ytterligere oppmuntret etter at politiet har klart å lage en liste over personer som de mener er interessante, sier en talsperson for ekteparet.
Scotland Yard mener man ikke kan utelukke at savnede Madeleine McCann fortsatt er i live. - Man trenger bare å se på kidnappingssaken fra Ohio, sier etterforsker Hamish Campbell.